מיכל מושקט-ברקן

מיכל מושקט-ברקן (נולדה ב-1966) היא פרופסור לחינוך יהודי ומנהלת מחלקת החינוך והפיתוח המקצועי ב-"היברו יוניון קולג". יזמה ועומדת בראש תוכנית המיצטיינים "רקמה" אשר במסגרתה לומדים לימודי מוסמך במרכז מלטון לחינוך יהודי שבאוניברסיטה העברית בירושלים ומתמחים בחינוך יהודי פלורליסטי בקולג'. מושקט-ברקן יזמה, הקימה ומשמשת כראש אקדמי של תוכנית "חדר מורים לזכר שירה בנקי". שימשה כחברה בוועדת המקצוע שהקימה את מקצוע "תרבות יהודית ישראלית" במשרד החינוך. חוקרת פיתוח מקצועי ואידאולוגי בחינוך יהודי, מנהיגות חינוכית, פלורליזם ורב תרבותיות בחינוך. יועצת התוכן של "קול העם" יזמה בהובלת נשיא מדינת ישראל.<ref></ref>

== ביוגרפיה ==
מיכל מושקט נולדה ב-1966.<ref name=":4" /> גדלה בפתח תקווה, בבית דתי-ציוני.

את שירותה הצבאי עשתה כמורה לעברית לחיילים עולים והשתחררה ב-1987 בדרגת סגן.<ref name=":1" />

לאחר מכן פנתה מושקט-ברקן ללימודים במכון כרם להכשרת מורים, אותה סיימה ב-1991.<ref></ref><ref name=":1" /> ב-1987 החלה את לימודיה באוניברסיטה העברית בירושלים בה השלימה שלושה תארים: ב-1992 סיימה תואר ראשון בגאוגרפיה ופילוסופיה יהודית, שש שנים מאוחר יותר, ב-1998, סיימה בהצטינות את לימודי המוסמך וב-2006 קיבלה תואר דוקטור, בנושא מפגשים אידאולוגיים בלימודי יהדות.<ref name=":1"></ref>

נשואה למוטי ואם לארבעה.<ref name=":0" />

== עבודתה האקדמית ==
מאז 2015, מושקט-ברקן היא פרופסור חבר לחינוך יהודי, במסלול המקביל בהיברו יוניון קולג'.<ref name=":3"></ref><ref name=":2"></ref><ref name=":1" /> ב-2023 קיבלה מינוי של פרופסור מן המנין. היא חוקרת פיתוח מקצועי ואידאולוגי בחינוך יהודי, מנהיגות חינוכית, פלורליזם ורב תרבותיות בחינוך.<ref name=":2" /> משמשת כמרצה בהיברו יוניון קולג' ובאוניברסיטה העברית.<ref name=":0" />

ב-2005 הקימה את מחלקת החינוך והפיתוח המקצועי בהיברו יוניון קולג' בירושלים, אותה היא מנהלת מאז.<ref name=":3" /><ref name=":1" />

שלוש שנים מאוחר יותר, ב-2007, הקימה את תוכנית: "רקמה – מנהיגות לשם שינוי", תוכנית מצטיינים ללימודי מוסמך עם התמחות בחינוך יהודי פלורליסטי, במסגרתה הסטודנטיות והסטודנטים גם מתמחים בחינוך יהודי פלורליסטי בקולג'. תוכנית זו כוללת לימודים לתואר שני במרכז מלטון לחינוך יהודי באוניברסיטה העברית בירושלים. מושקט-ברקן מנהלת תוכנית זו מאז הקמתה.<ref name=":3" /><ref name=":0"></ref><ref name=":2" /><ref name=":1" />

משנת 2000 היא פעילה בייעוץ, הדרכה ומחקר בתחומי יחסי ישראל-תפוצות, כולל ייעוץ למחלקת צפון אמריקה של הסוכנות היהודית ול"מקום" (תוכנית העצמה וחינוך של הסוכנות), וכן בייעוץ במסגרת .<ref name=":0" /><ref name=":1" />

לימדה במכון שכטר ללימודי היהדות בשנים 2004 עד 2009.<ref name=":0" /><ref name=":1" />

משנת 2009 היא חברה בוועדת המקצוע "תרבות ישראל" במשרד החינוך ומרכזת את תת-הוועדה להכשרות מורים.<ref name=":0" />

ב-2014 הקימה את תוכנית "חדר מורים" לזכר שירה בנקי. תוכנית זו מפגישה מורות ומורים יהודים וערבים להשתלמות מקצועית.<ref></ref><ref name=":1" /> מושקט-ברקן משמשת מנהלת אקדמית של התכנית ומגייסת כספים עבורה.<ref name=":2" /><ref name=":1" />

== פעילות ציבורית ==

הייתה חברה בוועדה ליישום דוח שנהר ובוועדת המקצוע "תרבות יהודית-ישראלית" במשרד החינוך.<ref name=":2" />

דוברת ב-"כנס שירה לסובלנות" של אוניברסיטת רייכמן, 2023.<ref></ref>

ממקימי "שומרות ושומרים על הבית המשותף" בירושלים, תנועת מחאה נגד הרפורמה המשפטית.<ref name=":5" /> תנועה זו חותרת להגיע להסכמות רחבות ובה אחוז גבוה של דתיים ציונים.<ref name=":5"></ref>

== מאמרים ופרסומים ==
מושקט-ברקן פרסמה מאמרים רבים ומספר ספרים, ביניהם<ref name=":4"></ref><ref name=":1" /><ref name=":3" />
* [https://www.nli.org.il/he/books/NNL_ALEPH990017887270205171/NLI אמות מידה לבחינת תוכניות לימודים וחומרי למידה במקצועות היהדות: בחינוך הממלכתי הכללי], מאת מיכל מושקט-ברקן, יוכי ברנדס. תשנ"ז 1997
* [https://www.nli.org.il/he/books/NNL_ALEPH990037920840205171/NLI Speaking in the plural: the challenge of pluralism for Jewish education], edited by Michael Gillis, Michal Muszkat-Barkan, Alex Pomson, הוצאת מגנוס ירושלים 2014

*[https://simania.co.il/authorDetails.php?itemId=1008875 עיונים בחינוך היהודי כרך י"ד: בלשון רבים: אתגרי הפלורליזם בחינוך היהודי 14] מיכל מושקט-ברקן ומיכאל גיליס, הוצאת מאגנס 2014.
*Muszkat-Barkan, M., & Grant, L. D. (2015). “[https://www.tandfonline.com/doi/citedby/10.1080/15244113.2015.1007011?scroll=top&needAccess=true Like a Distant Cousin”: Bi-Cultural Negotiation] as Key Perspective in Understanding the Evolving Relationship of Future Reform Rabbis with Israel and the Jewish People. Journal of Jewish Education, 81(1), 35–63. <nowiki>https://doi.org/10.1080/15244113.2015.1007011</nowiki>
*[https://journals.sagepub.com/doi/abs/10.1177/01614681221086675 “] Muszkat-Barkan, M. (2022). “[https://journals.sagepub.com/doi/abs/10.1177/01614681221086675 Side by Side”: Nurturing Local Intercultural Competence in a Professional Development Program] for Palestinian and Jewish Teachers. Teachers College Record. <nowiki>https://doi.org/10.1177/01614681221086675</nowiki>
*פרופ' מיכל מושקט-ברקן בשתיים "[https://media.rss.com/anatsarig/feed.xml אחת על אחת עם ענת שריג]"#11 

== הערות שוליים ==

קטגוריה:סגל היברו יוניון קולג'
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1966
קטגוריה:ישראלים שנולדו ב-1966